1984R0219 — DA — 28.12.1985 — 001.001

Dette dokument er et dokumentationsredskab, og institutionerne påtager sig intet ansvar herfor

om gennemførelse af en særlig fællesskabsaktion med henblik på regionaludvikling, der skal bidrage til at fjerne hindringerne for udviklingen af nye økonomiske aktiviteter i visse områder, der er berørt af strukturomlægningen i tekstil- og beklædningsindustrien

Ændret ved:

▼B

RÅDETS FORORDNING (EØF) Nr. 219/84

af 18. januar 1984

om gennemførelse af en særlig fællesskabsaktion med henblik på regionaludvikling, der skal bidrage til at fjerne hindringerne for udviklingen af nye økonomiske aktiviteter i visse områder, der er berørt af strukturomlægningen i tekstil- og beklædningsindustrien

RÅDET FOR DE EUOPÆISKE FÆLLESSKABER HAR —

under henvisning til traktaten om oprettelse af Det europæiske økonomiske Fællesskab,

under henvisning til Rådets forordning (EØF) nr. 724/75 af 18. marts 1975 om oprettelse af en europæisk fond for regionaludvikling ( 1 ), senest ændret ved forordning (EØF) nr. 3325/80 ( 2 ), særlig artikel 13, stk. 3,

under henvisning til forslag fra Kommissionen ( 3 ),

under henvisning til udtalelse fra Europa-Parlamentet ( 4 ),

under henvisning til udtalelse fra Det økonomiske og sociale Udvalg ( 5 ), og

ud fra følgende betragtninger:

I henhold til artikel 13 i forordning (EØF) nr. 724/75, i det følgende benævnt »fondsforordningen«, kan fonden, uafhængigt af den i artikel 2, stk. 3, litra a) i samme forordning fastsatte fordeling af midlerne mellem medlemsstaterne, deltage i finansieringen af særlige fællesskabsaktioner med henblik på regionaludvikling, specielt når disse er knyttet til Fællesskabets politik eller til foranstaltninger truffet af Fællesskabet, med henblik på i højere grad at tage hensyn til den regionale betydning af denne politik og disse foranstaltninger eller på at dæmpe de regionale konsekvenser deraf;

de pågældende medlemsstater har givet Kommissionen oplysninger om de regionale problemer, der vil kunne give anledning til en særlig fællesskabsaktion;

ved ydelse af fondsstøtte tages der hensyn til den relative intensitet af de regionale skævheder i Fællesskabet;

i henhold til traktatens artikel 92 ff. indførte Kommissionen den 22. juli 1971 en støtteordning for tekstilindustrien, der blev suppleret den 4. februar 1977 og meddelt medlemsstaterne; ifølge denne ordning er det kun tilladt at yde tekstilindustrien støtte, såfremt denne opfylder visse betingelser: den skal bl.a. bidrage til en forbedring af den industrielle og handelsmæssige struktur, specielt denne industris tilpasning til de nye krav, der stilles af markedet, samt til den teknologiske udvikling;

for så vidt angår politikken over for tredjelande på tekstil- og beklædningsområdet er Fællesskabet part i arrangementet vedrørende den internationale handel med tekstiler, i det følgende benævnt »multifiberarrangementet«, der tager sigte på at afhjælpe vanskelighederne på det internationale marked for tekstilvarer og beklædningsgenstande; de foranstaltninger, der træffes i medfør af multifiberarrangementet, »må ikke afbryde eller hæmme deltagerlandenes egne industrielle tilpasningsprocesser« og skal bl.a. »tilskynde de virksomheder, der på internationalt plan er mindre konkurrencedygtige, til efterhånden at fremstille mere levedygtige produkttyper eller overgå til andre erhvervsgrene«;

under det første multifiberarrangement, der dækkede perioden 1974 til 1977, skete der en usædvanlig kraftig stigning i Fællesskabets import af tekstilvarer, og siden 1978, hvor det andet multifiberarrangement trådte i kraft, er der fortsat sket en stigning i importen, hvilket har været medvirkende til en meget betydelig nedgang i beskæftigelsen inden for denne sektor;

det tredje multifiberarrangement blev indgået den 22. december 1981, og der finder nu bilaterale forhandlinger sted mellem Fællesskabet og tredjelande; på baggrund af den økonomiske krise og det stagnerende forbrug er det, selv under forudsætning af et uændret importniveau, uundgåeligt, at der i flere år fremover fortsat vil blive nedlagt arbejdspladser inden for tekstil- og beklædningsindustrien;

der er risiko for, at denne ugunstige udvikling vil blive forværret i en række områder i Fællesskabet, som i høj grad er afhængige af tekstil- og beklædningsindustrien, og hvor der allerede er sket et betydeligt tab af arbejdspladser som følge af tilbagegangen inden for disse industrigrene;

visse af disse områder i Belgien, Frankrig, Irland, Italien, Nederlandene og Det forenede Kongerige er beliggende i regioner med en i forvejen høj arbejdsløshed;

det er nødvendigt, at Fællesskabet ved en særlig fællesskabsaktion med henblik på regionaludvikling styrker sådanne foranstaltninger på lokalt og nationalt plan samt på fællesskabsplan, som har til formål at fremme oprettelsen af nye arbejdspladser i disse områder med henblik på at opveje tabet af arbejdspladser og således bidrage til en formindskelse af de regionale skævheder;

i disse områder bør der gennemføres andre interventioner fra fællesskabsfonde; disse interventioner kan kombineres på hensigtsmæssig måde;

et ugunstigt fysisk miljø, der skyldes visse industriområders og byområders forfald virker bremsende på oprettelsen af nye jobskabende virksomheder;

udviklingen af mindre og mellemstore virksomheder, der allerede på nuværende tidspunkt spiller en betydelig rolle for disse områders økonomi, vil kunne fremmes ved at give disse virksomheder bedre muligheder for at tilpasse deres produktionspotentiel, specielt gennem ydelse af investeringsstøtte samt ved at lette deres adgang til de nødvendige faciliteter vedrørende forvaltning, organisation og finansiering:

indførelse af ny produkter og nye teknologiske metoder kan bidrage til iværksættelse og udvikling af økonomisk bæredygtige aktiviteter i disse områder; mindre og mellemstore virksomheder har svært ved at gennemføre fornyelser;

erhvervslivet bør yderligere stimuleres i de pågældende områder gennem en særlig aktiv forvaltning af tilskud og serviceydelser fra det offentlige, især dem, der ydes inden for rammerne af det særlige program; med henblik herpå bør der ske oprettelse eller udbygning af serviceorganer, der skal oplyse eksisterende eller potentielle erhvervsvirksomheder om mulighederne for at få adgang til disse tilskud og serviceydelser og bistå virksomhederne med at ansøge herom;

fællesskabsaktionen skal iværksættes i form af særlige flerårige programmer, og det er Kommissionen, der ved godkendelsen af disse programmer skal sikre, at de deri fastsatte foranstaltninger er i overensstemmelse med bestemmelserne i denne forordning;

de særlige programmer skal svare til visse af målsætningerne i de i fondsforordningens artikel 6 omhandlede regionaludviklingsprogrammer;

Kommissionen skal ved gennemgang af de årlige rapporter, som de pågældende medlemsstater fremsender i denne forbindelse, sikre, at de særlige programmer gennemføres på tilfredstillende måde;

Rådet, Europa-Parlementet og Det økonomiske og sociale Udvalg må regelmæssigt underrettes om anvendelsen af denne forordning —

UDSTEDT FØLGENDE FORORDNING: